Fumiko Enchi

Yn yr enw Japaneaidd hwn, Enchi yw'r enw teuluol.

Llysenw awdures o Japan oedd Fumiko Enchi (円地 文子 neu Enchi Fumiko; 2 Hydref 1905 - 12 Tachwedd 1986) sy'n cael ei hystyried yn nodigedig am ei gwaith fel nofelydd a dramodydd a hynny yn ystod y cyfnod Shōwa.

Ganed Fumiko Ueda yn Tokyo ac yno hefyd y bu farw o drawiad ar y galon; fe'i claddwyd ym Mynwent Yanaka. Wedi gadael yr ysgol mynychodd Brifysgol y Merched, Japan.

Magwraeth
Ganwyd Fumiko Enchi yn ardal Asakusa yn Downtown Tokyo, yn ferch i ieithegydd ac ieithydd o fri ym Mhrifysgol Imperial Tokyo, sef Kazutoshi Ueda. Cafodd afiechyd pan oedd yn blentyn ac ni allai fynychu dosbarthiadau yn yr ysgol yn rheolaidd, felly penderfynodd ei thad ei chadw gartref. Dysgwyd llenyddiaeth Saesneg, Ffrangeg a Tsieineaidd iddi trwy diwtoriaid preifat. Cafodd ei dylanwadu'n gryf hefyd gan ei mam-gu tadol, a'i chyflwynodd i'r clasuron Siapaneaidd fel Genji monogatari (Chwedl y Genji).

Yn 13 oed, roedd ei rhestr ddarllen yn cynnwys gweithiau Oscar Wilde, Edgar Allan Poe, Kyōka Izumi, Nagai Kafū, Ryūnosuke Akutagawa, ac yn enwedig Jun'ichirō Tanizaki yr oedd ei agwedd sado-masochistaidd wedi ei swyno.

Coleg

Rhwng 1918 a 1922, mynychodd Brifysgol Merched Japan, ond gorfodwyd hi i roi'r gorau ar ei hastudiaethau oherwydd ei hiechyd. Fodd bynnag, anogwyd ei diddordeb yn y theatr gan ei thad, ac fel merch ifanc, mynychodd ddarlithoedd Kaoru Osanai, sylfaenydd drama fodern Japan. Ysbrydolwyd ei dramâu gan Osanai Kaoru, ac roedd llawer o’i dramâu diweddarach yn canolbwyntio ar symudiadau chwyldroadol a gwrthdaro deallusol.

Nofelau
Kaze no gotoki kotoba (Geiriau fel y Gwynt, 1939)
Ten no sachi, umi no sachi (Trysorau Nef a Môr, 1940)
Shunju (Gwanwyn a Hydref, 1943)
Onna Zaka (Blynyddoedd yr Aros, 1949–1957). Kodansha. 
Onna Men (Masgiau, 1958)
Nama miko monogatari (1965) 
Saimu (Lliw'r Niwl, 1976)

Dramau un act
Furusato (Man geni, 1926)
Banshu sōya (Noson Ddigwsg yn y Gwanwyn Hwyr, 1928)

Cyfieithiad
Enchi Genji.

Anrhydeddau

Cadw lle i'r bot

Cyfeiriadau

Categori:Genedigaethau 1905
Categori:Llenorion o Japan
Categori:Marwolaethau 1986
Categori:Merched yr 20fed ganrif
Categori:Pobl o Tokyo